
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prešov 27Pc/2/2025 8125200344 07. 04. 2025 JUDr. Sylvia Szabadošová ECLI:SK:OSPO:2025:8125200344.2
Uznesenie Okresný súd Prešov v právnej veci manžela - navrhovateľa: A. B. C., nar. XX.XX.XXXX, trvale bytom D., E. X, a manželky: F. C., nar. XX.XX.XXXX, trvale bytom D., E. X, v konaní o rozvod manželstva, takto rozhodol: I. konanie z a s t a v u j e , II. žiaden z účastníkov n e m á nárok na náhradu trov konania. odôvodnenie: 1. Manžel - navrhovateľ svojím návrhom doručeným súdu dňa 17.1.2025 žiadal, aby súd rozviedol manželstvo účastníkov konania. 2. Podaním doručeným tunajšiemu súdu dňa 19.3.2025 pred prvým pojednávaním manžel vzal svoj návrh v celom rozsahu späť a žiadal konanie zastaviť. 3. Manželka súhlasila so späťvzatím návrhu. 4. Podľa § 29 ods. 1 zákona č. 161/2015 Z.z. Civilný mimosporový poriadok (CMP) navrhovateľ môže počas konania zobrať návrh na začatie konania späť, a to celkom alebo sčasti. Ak je návrh vzatý späť celkom, súd konanie zastaví. Ak je návrh vzatý späť sčasti, súd konanie v tejto časti zastaví. 5. Podľa § 95 ods. 1 CMP ak navrhovateľ vzal návrh späť, súd konanie nezastaví, ak druhý manžel so späťvzatím návrhu nesúhlasí. 6. Podľa § 95 ods. 2 CMP súhlas druhého manžela sa nevyžaduje, kým mu návrh na rozvod manželstva nebol doručený. 7. Keďže manžel vzal svoj návrh v celom rozsahu späť, súd podľa citovaného zákonného ustanovenia konanie zastavil. 8. O trovách konania rozhodol súd v zmysle § 52 CMP, podľa ktorého žiaden z účastníkov nemá nárok na náhradu trov konania, ak tento zákon neustanovuje inak. Poučenie: Proti tomuto uzneseniu možno podať odvolanie do 15 dní odo dňa jeho doručenia prostredníctvom tunajšieho súdu na Krajský súd v Prešove. V zmysle § 363 Civilného sporového poriadku, v odvolaní sa má popri všeobecných náležitosti uviesť, proti ktorému rozhodnutiu smeruje, v akom rozsahu sa napáda,
z akých dôvodov sa rozhodnutie považuje za nesprávne (odvolacie dôvody ) a čoho sa odvolateľ domáha (odvolací návrh).

Zdroj: KAUZIS.SK – https://www.kauzis.sk/judikatura/r/ECLI:SK:OSPO:2025:8125200344.2 (dáta aktuálne k 14. 11. 2026). Záväzné je znenie zverejnené súdom.




